ناصر کاسگنجوی

ناصر محمود خان المعروف ناصر کاسگنجوی (پیدائش: 10 اکتوبر 1928ء - 22 جون 2002ء) پاکستان سے تعلق رکھنے والے اردو زبان کے ممتاز شاعر تھے۔ انھوں نے غزل، قطعات، نظم اور نعت کی اصنافِ سخن میں طبع آزمائی کی۔

 حالات زندگی 
ناصر کاسگنجوی 10 اکتوبر 1928ءکو کاسگنج، ضلع ایٹہ، اتر پردیش ، برطانوی ہندوستان میں پیدا ہوئے۔ ان کا اصل نام ناصر محمود خان تھا لیکن ناصر کاسگنجوی کے قلمی نام شہرت پائی۔ ان کے والد کا نام احمد خان کیفی کاسگنجوی تھا۔ میٹرک اور انٹرمیڈیٹ کی تعلیم کاسگنج میں حاصل کی۔ تقسیم ہند کے بعد پاکستان منتقل ہو گئے۔گریجویشن کی تعلیم کراچی سے حاصل کی۔ اورینٹ ایئر ویز میں ملازمت اختیار کی۔ بعد ازاں وزارت صنعت کے ادارے سپلائی اینڈ ڈویلپمنٹ میں ملازمت کی۔ اس ادارے سے قبل از وقت ریٹائرمنٹ لے کر اپنی بہنوں کے قائم کردہ گلشن گرامر اسکول میں پرنسپل ہو گئے۔ وہ شاعری کی ابتدا سے تا عمر غزل کے نمائندہ شاعر رہے۔ والد کے دوست جگر مراد آبادی سے بے حد متاثر رہے۔ ناصر کاسگنجوی فلمی صنعت سے بھی وابستہ رہے۔ انھوں نے پاکستان کی اولین سنیما اسکوپ فلم جان پہچان کے نغمات لکھے۔ان کا تصانیف خمارِ دوش، سرورِ امروز (غزلیات)، جذب و جنوں (منظومات)، ریزہ ریزہ سنگ (قطعات و رباعیات) اور دیارِ گل (نعتیں) شامل ہیں۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 529

 نمونۂ کلام 

<div style='text-align: center;'>
نعت

 وفات 
ناصر کاسگنجوی کو 2001ء میں کینسر کا مرض لاحق ہو گیا تھا۔ اس مرض کے سبب 22 جون 2002ء کو کراچی، پاکستان میں انتقال کر گئے۔ وہ ملک پلانٹ گلشن اقبال سے ملحقہ قبرستان میں مدفون ہیں۔ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 106

 حوالہ جات 

زمرہ:1928ء کی پیدائشیں
زمرہ:2002ء کی وفیات
زمرہ:22 جون کی وفیات
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:کراچی میں وفات پانے والی شخصیات
زمرہ:نعتیہ شاعر
زمرہ:اتر پردیش میں پیدا ہونے والی شخصیات